Neculai Ontanu, primarul sectorului 2 al Capitalei, a declarat ca inchiderea statiei de metrou Obor, pentru o perioada de doua luni, va paraliza intreg sectorul 2, informeaza Amos News.
"Inchiderea statiei de metrou Obor pentru o perioada de doua luni de zile va avea un impact dezastruos pentru miile de bucuresteni care locuiesc in cinci cartiere afectate de aceasta masura sau care tranziteaza zona, precum si pentru traficul rutier care va fi paralizat", apreciaza Ontanu care contesta hotararea luata.
Primarul sectorului 2 apreciaza ca nervii soferilor si pietonilor vor fi pusi la cea mai grea incercare de pana acum cand vor fi obligati sa astepte ore bune daca vor dori sa traverseze dintr-o parte in alta a Capitalei.
Acesta a adaugat ca si pompierii, ambulantele si masinile de la descarcerare vor actiona cu foarte mare intarziere la toate misiunile de salvare.
Edilul sectorului 2 solicita Primariei Municipiului Bucuresti si S.C. Metrorex S.A. sa regandeasca proiectul in regim de urgenta pentru scurtarea termenului de executie si redeschiderea statiei de metrou in cel mai scurt timp posibil.
"Suplimentarea mijloacelor de transport de suprafata nu va putea rezolva problema miilor de bucuresteni care tranziteaza una din cele mai aglomerate zone a Capitalei. Lucrarile care se executa in intersectia rutiera de la Obor si care limiteaza deja carosabilul, sutele de autovehicule care circula frecvent pe cele patru artere importante, precum si autobuzele RATB vor paraliza efectiv cinci din cele mai mari cartiere ale sectorului 2. Cozile de autovehicule se vor intinde pe kilometri si vor bloca traficul in cartierele Colentina, Fundeni, Mihai Bravu, Mosilor, Stefan cel Mare", a mai adaugat Neculai Ontanu.
Potrivit Ministerului Transporturilor statia de metrou Obor va fi inchisa in perioada 22 martie - 25 mai pentru continuarea lucrarilor de imbunatatire a conditiilor de circulatie in Pasajul Obor.
Edilul sectorului 2 propune pentru rezolvarea situatiei posibilitatea ca accesul in statia de metrou sa fie inchis alternativ si nu simultan, lasandu-se un culoar de acces liber pentru calatori.